**План за дейността и културен календар на НЧ”Развитие 1882” гр.Симеоновград - 2022 г.**

Настоящият план и календар се изготвя в съответствие с изискванията на Закона за народните читалища.

Читалищата продължават да работят в условията на пандемия /Ковид 19/, при което планираните мероприятия и за 2022 година ще бъдат извършвани съобразно всички изисквания и наложени мерки за безопасност.

Всички предвидени дейности ще се осъществяват и в електронна среда, когато е невъзможно по традиционен начин.

**1. Библиотечно-информационни дейности и услуги**

ОСНОВНИ ЦЕЛИ И ЗАДАЧИ

Библиотечната дейност в нашето читалище бе единствена, която работи целогодишно и за 2022 година ще заложим на библиотечни инициативи и дейности.

Работата на библиотеката в НЧ“Развитие 1882“ през 2022 година ще бъде насочена към оптималното задоволяване на информационните, развлекателните и образователни потребности на потребителите. Посредник между информацията и потребителите и поддържане имиджа на библиотеката като обществен информационен и културен център, осигуряващ равноправен достъп.

Водещи инициативи през настоящата година

1. Специално внимание към постоянното обновяване и обогатяване на библиотечните колекции с традиционни /книжни/ и други носители на информация.

2. Активно прилагане на разработените електронни услуги в областта на културата, образованието, информационната грамотност и заетостта, с цел привличане на нови читатели от всички възрасти.

3. Насочване на повече инициативи за стимулиране на четенето в ранна детска възраст чрез дейности, като: Маратон на четеното, мероприятия във връзка с Национална библиотечна седмица, „Лятна читалня – чрез занимания и игри, да направим книгата близка до децата“ и др.

4. Изготвяне и представяне на „ Тематични витрини“, включително и по електронен път.

Комплектуване и организация на библиотечните фондове

1. За ритмично комплектуване съобразно утвърдените характеристики на фондовете да се следят уебсайтовете на издателствата, книжните каталози, електронните книжарници и др. източници на информация.

2. Ежеседмично завеждащият направление „Обслужване на читатели“ да подава информация в направление „Организация на библиотечните фондове“ за липсващи заглавия с цел ритмично комплектуване.

3. Да се отчислят заглавията, подадени от отделите след прочистване на библиотечните фондове.

4. Създаване на безопасни условия за читателите, за ползване на периодичните издания в библиотеката.

**2. Любителско и художествено творчество** – Художествени колективи към НЧ “Развитие 1882“ – ВГ „Водолей“, Клубове за народни хора, Детски танцов състав „Зорница“ и Група – Лазарки. Изяви на колективите на местно, регионално и национално ниво по преценка на художествените ръководители, включително онлайн – фестивали.

**3. Друга читалищна дейност:**

- организиране на изложби – самостоятелни картинни изложби на художници или любители , традиционна есенна изложба на редки и екзотични цветя в „Клуб библиотека” Злати дол;

- при подходящи условия представяне на книги от различни автори, включително местни.

- осъществяване на съвместна дейност с учебните заведения и други организации.

**4. Продължаване работата и дейностите по проектите „Стимулиране на четенето в ранна детска възраст в България“, и „Българските библиотеки – съвременни центрове за четене и информираност“.**

**КУЛТУРЕН КАЛЕНДАР – 2022 г.**

ЯНУАРИ

1.Излъчване „Читатели за 2021“ и най- предпочитани заглавия през 2021 г. в библиотеката.

2.Бабин ден – „Традициите през погледа на децата“

ФЕВРУАРИ

1.Отбелязване на 149 г. от обесването на Васил Левски

2. Конкурс за стихове посветени на любовта.

3. „Трифон Зарезан“, „Свети Валентин“ – бит и традиции в различни култури /презентация/

МАРТ

1.Ден на самодееца – празник на художествените колективи и организиране на творческа среща с изявени читалищни самодейци.

2. „Баба Марта бързала, мартеници вързала“ – уникалната традиция

3.Отбелязване на Националния празник на България

4. Поздрав към жените от ДТС „Зорница“

АПРИЛ

1.Международен ден на детската книга с творчеството на Дядо Благо /Стоян Русев/ и Алън Милн

2.“Лазаруване“ в кв. Злати дол

3. Среща с нашия съгражданин - творецът Васил Станев

4. Маратон на четенето

5. Седмица на – Барбароните, Зайчето Чарли и Лисичето Арчибалд - работа с деца от 4 до 6 години по ПРОЕКТА

МАЙ

1.“Библиотекар за един ден“ – Ден на библиотечните и информационни работници

2.Ден на отворените врати в библиотеката – издаване на безплатна годишна читателска карта по повод 11 май – Ден на Кирил и Методий

3.“Учим буквите и цифрите““ – работа по ПРОЕКТА с деца от 4 до 6 години

5.24 май – Ден на буквите

ЮНИ

1. 1 юни – Ден на детето с танцьори и читатели

2. 2 юни – ден посветен на Ботев

3.Световен ден на океана /презентация/

ЮЛИ, АВГУСТ

Лятна читалня „Забавно лято в библиотеката“ – тематични занимания по интереси, всеки понеделник, сряда и петък

СЕПТЕМВРИ

1. 6 – ти и 22 – ри септември – „Познаваме ли значимите дати от Българската история?“

2.Среща с творчеството на млад местен художник

ОКТОМВРИ

1. Поздрав към пенсионерите самодейци

2. Детски четения – „Първи срещи с книгите“ /работа с деца от 1 до 3 години/ продължаване по ПРОЕКТА

НОЕМВРИ

1. 2.Ден на народните будители – „Будители от съвремието“

2 .21 ноември – Ден на християнското семейство – традиции и обичаи

ДЕКЕМВРИ

1.Зимен празничен цикъл – Варвара, Сава, Никулден, Игнажден и Коледа

*Забележка: Календарът е отворен и може да бъде променян и допълван, в съответствие разпоредбите за работа на народните читалища и всички останали нормативни документи включващи разрешени дейности за читалищата.*